( 340 ) 
plaira me commander. Et suis marri que n'ayÿ fait mon veu à 
N. D. de Haux piessa, et vous ensse veue comme j’avoye désiré 
Ores le temps est trop divers, dont trop desplaist à tous ceux qui 
paix ayment, dont vous estes celle qui bien la commensates. 
Madame. Ce porteur Diret a passé à Bloys, de son retour de 
Bretaigne, et a parlé à moy. Je dis à la royne comme il n’a pas 
fait comme devoit et qu'il a esté mal recully. La dite dame a dit 
que selle l’eust sceu , elle y eust mis remède , et m'a dit que luy 
die que s’on luy fait desplaisir à son retour vers vous , qu'elle le 
réparera. Cecy je dis pour ce qu'il est venu ung homme vestu 
d'une robe de camelot noir qui a porté lettre à la royne de par 
vous et de vostre main signée , qui disoit qu'il luy pleust vendre 
de ses navires de Bretaigne pour vous et que en aviez à faire. 
Madame. La royne par ledit homme vous fait response. S'il est 
vrai ou non, vous le pourez sçavoir ; je l’ay dit à ce porteur Diret. 
Madame. Puis que ainssy est que de moy n’avez plus affaire, 
je vous supplie au moins qu'il vous plaise me commander et 
mander se je ferai les vertus blanches, comme le reste que vous 
ay envoyées. 
Madame. Je prie au benoist fils de Dieu qu’il vous doint le 
comble de vos nobles désirs et aux crestiens paix. 
A Bloy, ce xx juillet, de 
Votre très-humble serviteur et obéissant 
varlet et peintre, 
JERAN DE Pais. 
